**Granulado plástico** nunha planta industrial dos EUA.
O **granulado de plástico de preprodución**, comunmente coñecidos en inglés e outras linguas como *nurdles* e *pellets* son pequenos **gránulos** (menores de 5 milímetros, 0'2 polgadas) que se utilizan universalmente na industria dos plásticos para a fabricación de produtos plásticos.  Estes microplásticos están feitos principalmente de polietileno, polipropileno, poliestireno, cloruro de polivinilo e outros plásticos ou resinas sintéticas. Os gránulos son o bloque de construción, mediante extrusión ou moldeo por inxección de plástico, para artigos cotiás, incluíndo botellas de auga, recipientes ou bolsas de plástico.

Terminoloxía
------------

Os gránulos son comunmente coñecidos en inglés e outras linguas como *nurdles* e *pellets,* escrito en portugués tamén como *pélets* ou *péletes*. A prensa galega empregou maioritariamente o termo *pellets* na cobertura do verquido do Toconao. En castelán úsase *granza*, alén deses termos.

 Un exemplo de nurdles

Impacto ambiental
-----------------

*Artigo principal**:* Contaminación por granulado plástico.
 Sinal de fomento da recollida de granulado no litoral.
Estes plásticos pódense ver nas costas de ríos, praias e lagos de todo o mundo.  A data de rexistro máis antiga que o granulado foi visto nas praias foi ao redor da década de 1970, pero foran utilizados anteriormente ao redor da década de 1940. Os *pellets* atopan o seu camiño cara ao océano de moitas formas, incluídos os derrames accidentais durante o transporte, e móvense rapidamente xa que son o suficientemente pequenos como para seren arrastrados polo vento e tamén flotan na auga. Mentres os gránulos quedan fóra do mundo, seguen a romperse e facerse aínda máis pequenos do que se rexistraba anteriormente.

### Ecosistemas

Os *pellets* poden perturbar moitos ecosistemas, xa que algunhas aves e peixes poden confundir estes anacos de plástico coa súa comida e poden acabar morrendo de fame pola cantidade de plástico que comeron. Os gránulos poden absorber toxinas e outros produtos químicos nocivos, coñecidos como contaminantes orgánicos persistentes (COP, POPs polas siglas en inglés), que poden ser consumidos polos peixes, que poden envelenalos ou ficar atrapados pasando á cadea trófica e ao consumo humano. Os gránulos poden converterse nun lugar propicio para a formación de *biofilmes* ou *biopelículas,* capas densas de microorganismos, incluíndo bacterias e fungos. Estes biofilmes poden albergar patóxenos e, potencialmente, entrar en contacto con humanos, aumentando así o risco de transmisión de enfermidades.

### Microplásticos ambientais

Os gránulos ao longo dos corpos de auga e das vías do ferrocarril son monitorizados en ocasións mediante programas de ciencia cidadá. Nos Estados Unidos, os membros da comunidade poden controlar os *nurdles* mediante os métodos descritos en www.nurdlepatrol.org.

Unha vez recollidos, os gránulos pódense depositar na *Environmental Microplastics Collection*. Esta colección actúa como unha mostra de historia natural con exemplares recollidos, a súa localización, hora e data de recollida e o número de gránulos recollidos son comisariados para o seu uso na investigación futura. Os *pellets* poden rastrexarse, até certo punto, á súa orixe, xa que as empresas que os producen teñen cadansúa "pegada dixital" de produtos químicos polimerizados.

O granulado do verquido do Toconao, recollido en Galiza, foi levado á Universidade de Vigo para ser analizado.

Notas
-----

1. ↑  McVeigh, Karen (2021-11-29). "Nurdles: the worst toxic waste you’ve probably never heard of". *The Guardian* (en inglés). ISSN 0261-3077. Consultado o 2024-02-10.
2. ↑  Subramanian, Meera (2022-11-22). "Plastics tsunami: Can a landmark treaty stop waste from choking the oceans?". *Nature* (en inglés) **611** (7937): 650–653. doi:10.1038/d41586-022-03793-3.
3. ↑  "What are Nurdles - Why You Need to Worry About Them". *Ocean Blue; oceanblueproject.org* (en inglés). 2020-09-21. Consultado o 2024-02-10.
4. ↑  "What's a nurdle". *Carnegie Museum of Natural History* (en inglés).
5. ↑  "Nurdle Patrol". *nurdlepatrol.org* (en inglés). Consultado o 2024-02-10.
6. ↑  Dhanesha, Neel (2022-05-06). "The massive, unregulated source of plastic pollution you’ve probably never heard of". *Vox* (en inglés). Consultado o 2024-02-10.
7. ↑  "What are Nurdles - Why You Need to Worry About Them". *Ocean Blue; oceanblueproject.org* (en inglés). 2020-09-21. Consultado o 2024-02-10.
8. ↑  "The Problem". *Nurdles* (en inglés). Consultado o 2024-02-10.
9. ↑  "What are Nurdles - Why You Need to Worry About Them". *Ocean Blue; oceanblueproject.org* (en inglés). 2020-09-21. Consultado o 2024-02-10.
10. ↑  "The Problem". *Nurdles* (en inglés). Consultado o 2024-02-10.
11. ↑  *nurdlepatrol.org* (en inglés) .  Falta o `|title=` (Axuda)
12. ↑  "The American Museum of Environmental Microplastics". *Natural History of Scientists* (en inglés). Consultado o 2024-02-10.
13. ↑  Tomé, Alba (2024-01-15). "O primeiro informe experimental dos ‘pellets' revela novas substancias". *GCiencia*. Consultado o 2024-02-11.

Véxase tamén
------------

* Granulación (*Pelletizing*)
* Microplásticos
* Plásticos
* Plásticos estándar
* Produto derivado do petróleo

### Ligazóns externas

* A industria do plástico acusada de 'nurdles' atopados na ría de Christchurch

Modelo:Plastics